**Se caută o prinţesă**

*Leul Cel Batran*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dedicată unei fetiţe superbe şi minunate.

Dintre sutele de basme se ridică o regină,

Stăpâneşte trei palate cu puterea ei deplină.

Dar, de la un timp încoace, ea deloc nu se arată,

Dând de veste-mpărăţiei că e foarte supărată.

Oare ce a necăjit-o pe regina noastră bună?

Se întreabă toţi supuşii de la Soare păn’ la Lună.

Unii spun că e bolnavă, a băut un leac urât,

Alţii, că nu e frumoasă, de-aia s-a posomorât.

Dar să ştiţi că nu-i niciunul din motivele de sus.

N-a băut nimica astăzi şi-i frumoasă foc, nespus.

Doar că nu are cu cine să vorbească la palat

Şi doreşte chiar îndată un amic adevărat.

Pentru asta, ea trimite o solie pe Pământ,

Să găsească printre lacuri, prin păduri sau chiar în vânt

O fetiţă minunată, cu chip neasemuit,

Fără seamăn sau pereche pe albastrul infinit.

După o călătorie peste mări şi ţări întinse,

Pe supuşii din poveste, deznădejdea îi cuprinse,

Când, deodată văd în zare lângă o cofetărie,

O micuţă cu mămica, strălucind de bucurie.

Lângă fată ei coboară şi o-ntreabă cum o cheamă,

Ea răspunde: sunt Maria şi v-anunţ că nu mi-e teamă.

Ştiu că aţi venit la mine să mă duceţi la regină.

Am visat-o chiar azi-noapte, recunosc, este divină.

Dar supuşii amuţiră, nu ştiau ce să mai spună.

Ei credeau că nu e nimeni să o-ntreacă pe stăpână.

Că s-au înşelat, se vede, ca Maria nu-i niciuna,

Ştie Soarele, Pământul, stelele şi chiar şi Luna.